Ma, kind kritiek ná kameelperd hul trapFoto: ER24 ŉ Ma en haar kind het kritieke beserings opgedoen nadat hulle deur ŉ kameelperd vertrap is op ŉ plaas in Hoedspruit in Limpopo. Russel Meiring, woordvoerder van ER24, het gesê die voorval het Maandag plaasgevind en dat hul paramedici daarvan in kennis gestel is deur Hoedspruit Medical Rescue wat eerste op die toneel was. Die ma, glo in haar 30’s, en haar driejarige seuntjie het albei ernstige beserings opgedoen en was in ŉ kritieke toestand. “Hoedspruit Medical Services het hulle behandel, waarna hulle na ŉ nabygeleë vliegveld gehaas is waar twee ER24-helikopters op hul gewag het.” Volgens Meiring is die ma en seun gestabiliseer voor hulle na die Busamed Modderfontein-hospitaal gehaas is vir dringende mediese behandeling. Die presiese omstandighede rondom die voorval is nog nie duidelik nie.